Ժոնաթան Բամբա

Ժոնաթան Բամբա (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Լիլի կազմում։ Խաղում է ձախ վինգերի դիրքում։

Ակումբային կարիերա

Սենտ-Էտիեն 
Բամբան Սենտ-Էտիենի ակադեմիայի սան է։ Իր պրոֆեսիոնալ դեբյուտը նշեց 2015 թվականի հունվարի 25-ին՝ փոխարինման մտնելով Պարի Սեն-Ժերմենի դեմ խաղում։ Առաջին հանդիպումը եվրոպական առաջնություններում անցկացրեց օգոստոսի 20-ին՝ Եվրոպայի Լիգայի որակավորման չորրորդ փուլի Միլսամիի դեմ խաղում։ Իր առաջին գոլը պրոֆեսիոնալ կարիերայում Բամբան խփեց սեպտեմբերի 20-ին՝ Նանտի դեմ խաղում։ 2016 թվականի հունվարի 18-ին ֆրանսիացին մինչև մրցաշրջանի ավարտը վարձավճարով միացավ Փարիզին։ Իր դեբյուտը ակումբի կազմում նշեց հունվարի 22-ին՝ Սոշոյի դեմ խաղում։ Փարիզի կազմում Բամբան անցկացրեց 14 հանդիպում՝ դառնալով 2 գոլային փոխանցման հեղինակ։

2016 թվականի օգոստոսի 17-ին Բամբան վարձավճարով տեղափոխվեց Սենտ-Տրյուդեն։ Իր դեբյուտը նշեց օգոստոսի 27-ին՝ Կորտրեյկի դեմ խաղում։ Առաջին գոլը խփեց սեպտեմբերի 21-ին՝ Բելգիայի գավաթի Հարելբեկեի դեմ խաղում։ Բելգիայի առաջնությունում իր առաջին գոլը խփեց սեպտեմբերի 17-ին՝ դուբլ ձևակերպելով Վասլանդ Բևերենի դեմ խաղում։ Ձմեռային դադարի ընթացքում Բամբան վերադարձավ Սենտ-Էտիեն՝ Սենտ-Տրյուդենի կազմում անցկացնելով 11 հանդիպում և դառնալով 3 գոլի հեղինակ։

2017 թվականի հունվարի 4-ին Բամբան մինչև մրցաշրջանի ավարտը վարձավճարով միացավ Անժեին։ Իր դեբյուտը նշեց հունվարի 14-ին՝ թիմի մեկնարկային կազմում խաղադաշտ դուրս գալով Բորդոյի դեմ խաղում։ Իր առաջին գոլը խփեց փետրվարի 18-ին՝ Նանսիի դեմ խաղում։ Մարտի 18-ին Բամբան գոլի և գոլային փոխանցման հեղինակ դարձավ Գենգանի դեմ խաղում։ Մայիսի 20-ին՝ Մոնպելիեի դեմ խաղում ֆրանսիացին կրկին դարձավ գոլի և գոլային փոխանցման հեղինակ՝ 2-0 հաշվով հաղթանակ պարգևելով իր թիմին։ Մայիսի 27-ին նա փոխարինման մտավ Ֆրանսիայի գավաթի եզրափակչի ՊՍԺ-ի դեմ խաղում, սակայն Անժեն պարտվեց 1-0 հաշվով։ Ակումբի կազմում Բամբան անցկացրեց 19 հանդիպում՝ դառնալով 3 գոլի և 2 գոլային փոխանցման հեղինակ։

2017-18 մրցաշրջանում Բամբան վերադարձավ Սենտ-Էտիեն։ 2017 թվականի օգոստոսի 5-ին նա խփեց Նիսի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ 2018 թվականի հունվարի 14-ին ֆրանսիացին 2 գոլային փոխանցման հեղինակ դարձավ Թուլուզի դեմ խաղում՝ օգնելով Սենտ-Էտիենին հաղթել 2-0 հաշվով։ Հունվարի 27-ին Բամբան գոլ խփեց Կանի դեմ խաղում։ Փետրվարի 9-ին նա 2 գոլային փոխանցում տվեց Օլիմպիկ Մարսելի դեմ խաղում, իսկ հանդիպումն ավարտվեց 2-2 հաշվով։ Մայիսի 19-ին ֆրանսիացին գոլի և գոլային փոխանցման հեղինակ դարձավ Լիլի դեմ խաղում։ Սենտ-Էտիենի կազմում Բամբան անցկացրեց 52 հանդիպում՝ դառնալով 9 գոլի և 11 գոլային փոխանցման հեղինակ։

Լիլ 
2018 թվականի հուլիսի 2-ին Բամբան 5 տարվա պայմանագիր կնքեց Լիլի հետ։ Իր դեբյուտը նշեց օգոստոսի 11-ին՝ թիմի մեկնարկային կազմում խաղադաշտ դուրս գալով Ռեյմսի դեմ խաղում և գոլի հեղինակ դառնալով հանդիպման 68-րդ րոպեին։ Օգոստոսի 26-ին ֆրանսիացին դուբլ ձևակերպեց Գենգանի դեմ խաղում։ Սեպտեմբերի 30-ին Բամբան 2 գոլ խփեց Օլիմպիկ Մարսելի դեմ խաղում։ Հոկտեմբերի 6-ին նա 2 գոլի և գոլային փոխանցման հեղինակ դարձավ Սենտ-Էտիենի դեմ խաղում՝ 3-1 հաշվով հաղթանակ պարգևելով Լիլին։

Միջազգային կարիերա 
Բամբան իրավասու է ներկայացնել Ֆրանսիան և Կոտ դ'Իվուարը միջազգային ասպարեզում։ Նա հանդես է եկել Ֆրանսիայի տարբեր տարիքային երիտասարդական հավաքականներում։

Կարիերայի վիճակագրություն

Ակումբային վիճակագրություն 
2018 թվականի դեկտեմբերի 27-ի դրությամբ

Ծանոթագրություններ

Արտաքին հղումներ 

 Բամբայի պաշտոնական Ինստագրամի էջը
 Բամբան transfermarkt-ում
 Բամբան soccerbase.com-ում
 Բամբան WhoScored.com կայքում
 Բամբան Լիլի պաշտոնական կայքում 
 Բամբան Լիգա 1-ի պաշտոնական կայքում 
 Բամբան ՈՒԵՖԱ-ի պաշտոնական կայքում
 Բամբան Ֆրանսիայի ֆուտբոլի ֆեդերացիայի կայքում 

Ֆուտբոլի հարձակվողներ
Ֆրանսիացի ֆուտբոլիստներ
Սենտ Էտիենի ֆուտբոլիստներ
Փարիզի ֆուտբոլիստներ
Սենտ-Տրյուդենի ֆուտբոլիստներ
Անժեի ֆուտբոլիստներ
Լիլի ֆուտբոլիստներ
Ֆուտբոլի կիսապաշտպաններ